วางแผนการกลับคืนสู่ความสำเร็จ
เขียนความผิดพลาดที่คุณเคยทำออกมาเพื่อให้เห็นได้ชัดๆ เขียนด้วยความซื่อสัตย์ อย่าสร้างข้อแก้ตัวใดๆ ให้กับตนเอง บางครั้ง การที่ต้องเผชิญหน้ากับความผิดพลาดที่คุณไม่สามารถควบคุมได้นั้นอาจจะยากกว่าความผิดพลาดที่เกิดขึ้นจากการผลัดวันประกันพรุ่ง หรือการตัดสินใจผิด แต่สำหรับบางคน การยอมรับว่าตนเองมีส่วนทำให้ความผิดพลาดนั้นๆ เกิดขึ้นก็กลับเป็นเรื่องที่ยากกว่า การที่จะกลับมาสู่ความสำเร็จได้นั้น ต้องอาศัยการยอมรับถึงสิ่งที่ได้เกิดขึ้นแล้ว แน่นอนว่า ความผิดพลาดต่างๆ ในชีวิตของคุณนั้น ไม่ใช่ความผิดของคุณไปเสียทุกอย่าง คุณอาจจะเคยติดยาเสพติด หรือทำตัวไม่ดีกับคนที่คุณคบหา แต่นั่นก็อาจเป็นเพราะคุณไม่ได้มีโอกาสเติบโตขึ้นมาในสภาพแวดล้อมที่เกื้อหนุนต่อการทำความดี หรือเพียงแต่เป็นคนโชคไม่ดีก็เป็นได้ อย่าโทษตัวเองในสิ่งที่อยู่เหนือการควบคุมของคุณ เรียนรู้ที่จะยอมรับและต่อสู้กับสิ่งเหล่านั้น แทนที่จะเอามันมาเป็นข้ออ้างกับชีวิตที่คุณกำลังมีอยู่ในปัจจุบัน แม้จะเป็นความโชคร้าย ก็ยังมีหนทางที่จะสามารถบรรเทาได้หากคุณต้องเผชิญสิ่งเหล่านั้นอีก ถ้าคุณทำข้อสอบมหาวิทยาลัยไม่ผ่าน เป็นเพราะอะไรกัน? คุณไม่มีสมาธิหรือว่าไม่ได้ทบทวนบทเรียนหรือเปล่า? หรือว่าคุณอ่านหนังสือมากเกินไปจนกระทั่งสมองตื้อ และลืมทุกๆ อย่างเพราะกังวลมากจนเกินไป? มีเรื่องใหญ่ในชีวิตที่ทำให้คุณไขว้เขวไป เช่นการเลิกกับแฟนที่คบหากันมานานหรือไม่?  ลองถามคำถามเหล่านี้กับตัวเองดูโดยไม่ต้องด่วนตัดสิน คุณไม่ได้กำลังหาข้ออ้างมาโทษคนอื่น เลิกนิสัยนั้นเป็นอันดับแรกเลย การโยนความผิดให้คนอื่นเป็นทางเลือกสุดท้าย ถ้าหากมันเป็นเช่นนั้นขึ้นมาจริงๆ คุณก็ต้องเลือกระหว่างสิ่งที่คุณต้องการที่สุดกับความสัมพันธ์นั้นแล้วล่ะ เพื่อน พ่อแม่ หรือคู่รักของคุณรบกวนการเรียนของคุณอยู่เรื่อยเพราะต้องการความสนใจจากคุณหรือเปล่า? คุณสามารถรักษาระยะห่างอย่างไรได้บ้าง เพื่อที่สิ่งเหล่านี้จะได้ไม่เกิดขึ้นอีกในการสอบครั้งหน้า? มันอาจฟังดูเป็นความคิดที่สุดโต่ง แต่ก่อนที่จะเริ่มวางแผนการกลับคืนสู่ความสำเร็จ การทบทวนถึงทิศทางที่คุณอยากจะนำพาชีวิตไปนั้นจะช่วยได้มากทีเดียว ยกตัวอย่างเช่น การศึกษาระดับมหาวิทยาลัยนั้นมีความหมายต่ออาชีพที่คุณอยากจะทำจริงๆ หรือไม่? จะดีกว่าไหมถ้าหากคุณเลือกเรียนสายอาชีพเฉพาะทางที่ใช้เวลาลัดสั้นกว่า หรือโรงเรียนพาณิชย์? ถ้าคุณเป็นคนกระฉับกระเฉง มีความสุขหรือรู้สึกดีเวลาที่ได้ทำสิ่งที่มีผลลัพธ์เป็นรูปธรรม งานด้านวิชาการหรืองานออฟฟิศอาจจะเป็นทางเลือกที่ไม่เหมาะเท่ากับงานก่อสร้าง ช่างไฟฟ้า ช่างประปา เครื่องยนต์ หรือกรมป่าไม้ก็เป็นได้นะ  เปลี่ยนวิธีการ การเดินสู่ความสำเร็จครั้งนี้ไม่จำเป็นต้องเป็นหนทางเดียวกับที่คุณเคยล้มเหลวมาก่อน ชีวิตคือการเรียนรู้ ความสำเร็จ และความผิดพลาด (ไม่ใช่ความล้มเหลวสักหน่อย) นั่นหมายความว่าการทดลองที่ล้มเหลวก็เป็นเพียงแค่การทดลองที่ล้มเหลว นิติศาสตร์หรือแพทยศาสตร์ไม่ได้เป็นสิ่งที่ใช่สำหรับคุณ ถ้าคุณเลือกเรียนกฎหมายเพราะสนใจการเมือง บางที งานด้านกิจกรรมการเมือง การให้คำปรึกษาด้านการรณรงค์ หรือการรณรงค์หาเสียงสนับสนุนเกี่ยวกับนิติบัญญัติ ก็อาจเป็นทางเลือกที่ทำให้คุณบรรลุถึงเป้าหมายได้ดีกว่าก็เป็นได้ สิ่งใดในชีวิตที่คุณสามารถเปลี่ยนแปลงเพื่อไม่ให้ความผิดพลาดเหล่านั้นเกิดขึ้นซ้ำอีก? ถ้าเป็นภัยพิบัติทางธรรมชาติ คุณก็อาจจะหาซื้ออุปกรณ์ฉุกเฉินแล้วจัดเตรียมเอาไว้ให้พร้อมใช้งาน ถ้าเป็นเรื่องการตกงานหรือการเลิกราจากความสัมพันธ์ ก็พยายามไตร่ตรองให้ดีว่าคุณจะต้องทำอย่างไรเพื่อไม่ให้มันเกิดขึ้นอีกกับงานใหม่หรือความสัมพันธ์ครั้งต่อไปของคุณ บางที ความผิดพลาดที่เกิดขึ้นอาจจะเป็นผู้คนหรือสถานการณ์ที่ทำให้คุณจิตตก  ประเมินความสัมพันธ์ของคุณกับคนรอบข้าง สังเกตให้ดีว่ามีเพื่อนหรือความสัมพันธ์เป็นพิษที่ทำคุณไม่สามารถเป็นคนที่คุณต้องการจะเป็นได้หรือไม่ ถ้าคำตอบคือใช่ คุณก็อาจจะต้องตัดความสัมพันธ์นั้นเสีย ทันทีที่คุณพบข้อผิดพลาดและต้นเหตุของมัน ก็ได้เวลาวางแผนการกลับคืนสู่ความสำเร็จของคุณแล้วล่ะ แผนที่ไม่ใช่ภูมิประเทศ แผนการของคุณสามารถเปลี่ยนแปลงไปได้เรื่อยๆ ไม่ว่าคุณจะเลือกเดินไปทางไหน คุณจะพบเจอกับอุปสรรคขวากหนาม และในขณะเดียวกัน ก็จะได้พบกับโชคลาภและโอกาสดีๆ ที่คาดไม่ถึงอีกด้วย ถ้าคุณรู้ว่าตัวเองต้องการสิ่งใดและจะต้องทำอย่างไรเพื่อให้บรรลุถึงเป้าหมาย การวางแผนให้ไปถึงแต่ละขั้นของเส้นทางนั้นๆ ก็จะง่ายขึ้นมาก  ไม่ต้องกังวลไปถ้าหากคุณไม่ได้มีแผนการสู่ความสำเร็จที่ชัดเจนทุกขั้นตอน เป้าหมายของคุณอาจจะเป็นสิ่งที่วางแผนได้ยากหน่อยเช่น “ค้นพบสิ่งที่ใจเรียกร้องอย่างแท้จริง” หรือ “รักตัวเองให้มากขึ้น” เพียงแค่ค่อยๆ เริ่มทำในสิ่งที่คุณรู้ว่าจะช่วยให้สิ่งต่างๆ ดีขึ้น พอคุณได้เริ่มก้าวเดินไปบนเส้นทางสู่ความสำเร็จที่วางเอาไว้ สิ่งที่คุณต้องทำเพื่อให้ประสบความสำเร็จก็จะชัดเจนขึ้นมาเอง สิ่งที่สำคัญที่สุดคือการลงมือทำ แม้ว่าสำนวน “ลงมือทำดีกว่าเอาแต่พูด” จะฟังดูคร่ำครึ แต่มันก็จริงมากนะ คุณสามารถพูดได้เรื่อยๆ ว่าคุณจะกลับคืนสู่ความสำเร็จ แต่ตราบใดที่คุณยังไม่ได้เริ่มลงมือทำ คำพูดเหล่านั้นก็ไม่มีความหมายใดๆ เลย จะดีที่สุดถ้าหากคนที่คุณคุยด้วยไม่ได้มีส่วนเกี่ยวข้องกับสถานการณ์ที่คุณกำลังเผชิญอยู่ และเคยผ่านปัญหาที่คล้ายๆ กันมา การเกือบโดนไล่ออกจากโรงเรียนอาจเป็นสิ่งที่ยังแก้ไขได้นะ ลองปรึกษารุ่นพี่ที่ผ่านพ้นปัญหาที่คุณกำลังเผชิญอยู่ไปได้และฟังคำแนะนำของพวกเขา ถ้าเป็นเรื่องการเลิกรา ก็ลองถามคนรอบข้างดูว่าที่ผ่านมาคุณและคู่รักของคุณปฏิบัติตัวกันอย่างไร พวกเขาอาจจะบอกอะไรที่คุณคาดไม่ถึงก็ได้ เพื่อนๆ ของคุณอาจจะมองเห็นปัญหามาตั้งแต่มันยังไม่เกิดขึ้นก็เป็นได้นะ  การพูดคุยกับคนที่ใส่ใจคุณจะทำให้คุณรู้สึกเชื่อมั่นว่าสามารถกลับคืนสู่ความสำเร็จได้ คนเหล่านั้นจะสามารถให้คำแนะนำดีๆ แก่คุณได้เสมอ การพูดคุยกับคนอื่นๆ เกี่ยวกับแผนการของคุณยังจะทำให้ความสำเร็จเป็นไปได้มากขึ้นอีกด้วย ถ้าคุณบอกคนอื่นว่าต้องการจะเปลี่ยนแปลงชีวิต คุณก็จะลงมือทำมันจริงๆ เพราะรู้สึกว่าได้บอกคนอื่นๆ เอาไว้แล้ว คุณจะรู้สึกเหมือนทำให้ตัวเองและผู้อื่นต้องผิดหวังถ้าหากไม่สามารถทำอย่างที่พูดเอาไว้ได้ เริ่มต้นจากขั้นตอนที่ง่ายๆ ให้เวลากับปณิธานที่ได้ตั้งเอาไว้ อาจจะแบ่งเวลาค่ำระหว่างอาทิตย์ให้กับการอ่านหนังสือ บางครั้ง การตัดสินใจที่เด็ดขาดและความตั้งใจจริงก็ช่วยได้มาก สำหรับบางคนอาจจะต้องจัดระเบียบชีวิตใหม่เพื่อให้รักษาปณิธานที่ตั้งเอาไว้ได้ ถ้าคุณปิดฟังก์ชั่นรับข้อความบนคอมพิวเตอร์ของคุณเอาไว้ขณะเรียน คุณก็จะไม่ถูกดึงเข้าสู่การสนทนาอันยาวเหยียดกับเพื่อนๆ จนกว่าจะเรียนเสร็จ แผนการสู่ความสำเร็จของคุณสามารถก่อตัวขึ้นได้จากขั้นตอนง่ายๆ คุณไม่สามารถเปลี่ยนแปลงทุกสิ่งได้ภายในวันเดียว แต่การสร้างความเปลี่ยนแปลงเล็กๆ น้อยๆ ในชีวิตอย่างสม่ำเสมอจะนำคุณไปสู่ความสำเร็จได้  การให้รางวัลเล็กๆ กับตัวเองทุกครั้งที่ประสบความสำเร็จ ไม่ว่าจะเป็นเรื่องเล็กน้อยขนาดไหน จะช่วยให้คุณรักษาความตั้งใจจริงได้อย่างดี ทุกครั้งที่คุณทบทวนบทเรียน ก็จดเอาไว้บนตารางคะแนน การติดตามความก้าวหน้าเล็กๆ ทุกๆ ขั้น และให้รางวัลกับตัวเองเป็นระยะ เป็นวิธีที่หนึ่งที่จะทำให้คุณบรรลุถึงเป้าหมายได้อย่างดีเยี่ยม ลองนึกถึงเกมส์ดูสิ คุณได้แต้มสำหรับความพยายามและการทุ่มเทเวลาบ่อยแค่ไหน ถ้าคุณให้รางวัลกับตัวเองบ่อยเหมือนๆ กับที่คุณได้รับจากเกมส์โปรดของคุณแล้วละก็ มันจะมีผลต่อการเปลี่ยนแปลงนิสัยของคุณได้มากเลยล่ะ นิสัยเสียทั้งหมดของคุณล้วนมีที่มาทั้งนั้น การมองเห็นความต้องการที่เป็นเหตุของนิสัยไม่ดีเหล่านั้นเป็นกุญแจสำคัญที่จะนำคุณไปสู่นิสัยที่ดีได้ เกมส์โปรดของคุณอาจจะตอบสนองทางอารมณ์ได้ดีดว่าเนื่องจากมันทำให้คุณเพลิดเพลิน ได้แต้ม ได้ชนะมากกว่าการเรียน การให้ตัวเองได้คะแนนและรางวัลจากการเรียนได้ง่ายกว่าที่ได้รับจากเกมส์จะช่วยแก้ปัญหานี้ได้ ถ้าคุณแก้เครียดโดยการกินจนกระทั่งน้ำหนักเกิน ก็ลองหาทางออกอื่นๆ ที่สามารถช่วยคุณได้มาทดแทน  นิสัยไม่ดีทุกข้อล้วนตอบสนองความต้องการบางอย่าง หน้าที่ของคุณคือการหาวิธีที่สามารถตอบสนองความต้องการนั้นๆ ได้โดยไม่เป็นการทำร้ายตนเองและผู้อื่น วิธีที่จะทำให้คุณบรรลุถึงเป้าหมายที่ตั้งใจ ไม่ใช่สิ่งที่เหนี่ยวรั้งคุณเอาไว้ ส่วนใหญ่พ่อแม่และเพื่อนที่ดีจะสามารถช่วยได้มาก จำเอาไว้ให้ดีว่าคุณไม่ควรพึ่งพาคนที่ทำให้คุณตกที่นั่งลำบากนะ! ให้เวลาและความสนใจกับคนที่ดึงคุณลงให้น้อยๆ การไปโกรธคนเหล่านั้นก็เป็นการให้เวลาและความสนใจแก่พวกเขา ใช้เวลาและพลังไปกับการลงมือทำและพิสูจน์ให้คนเหล่านั้นเห็นจะดีกว่าการไปเอาเรื่องคนพวกนั้นเป็นไหนๆ  ทุกครั้งที่คุณบรรลุถึงเป้าหมายที่ตั้งใจเอาไว้ ก็บอกให้คนเหล่านั้นรู้ว่าการได้ก้าวไปสู่ความสำเร็จนั้นมันดีแค่ไหน แน่นอนว่า การกลับคืนสู่ความสำเร็จของคุณนั้นจะต้องมีอุปสรรคอยู่บ้างเป็นธรรมดา นั่นเป็นเหตุผลว่าทำไมการพูดคุยกับคนรอบข้างเกี่ยวกับด้านที่ดีและด้านที่ยากลำบากของแผนการจะสามารถช่วยคุณได้ คุณทำได้ คุณเป็นคนเดียวที่จะทำให้ตนเองประสบความสำเร็จได้ คุณเคยประสบความสำเร็จมาก่อน นั่นคือหลักฐานที่แสดงว่าคุณสามารถประสบความสำเร็จได้ ยิ่งคุณซื่อสัตย์กับตัวเองมากขนาดไหน การเลือกเส้นทางที่ดีที่สุดก็จะเป็นเรื่องที่ง่ายมากขึ้นเท่านั้น เส้นทางที่ดีที่สุดคือเส้นทางที่ทำให้คุณมีความสุขขณะก้าวเดินไป ความรักในสิ่งที่ทำจะเติมพลังให้กับความทุ่มเทพยายามของคุณ คุณจะสนุกสนานกับสิ่งที่ทำถึงขนาดที่จะยังคงทำต่อไปแม้ว่าไม่ได้กำลังมุ่งหน้าสู่เป้าหมายใดๆ  ในขณะที่มุ่งหน้าสู่เป้าหมาย ก็อย่าลืมมีความสุขกับระหว่างทางไปด้วยนะ อย่าคิดว่ามันเป็นการต่อสู้ฟันฝ่า ให้มองมันเป็นเสมือนการผจญภัยอันน่าตื่นเต้นที่มีขึ้นมีลง เป็นการเดินทางที่จะนำคุณไปสู่จุดหมายปลายทางในที่สุด
เผชิญหน้ากับสิ่งที่เคยทำพลาดไป. เรียนรู้จากความผิดพลาดที่เคยเกิดขึ้น. ลองดูว่าคุณจะต้องพิจารณาเป้าหมายของคุณใหม่หรือไม่. ลองถามตัวเองดูว่า คุณจะสามารถทำอะไรกับความผิดพลาดที่เกิดขึ้นแล้วได้บ้าง. จัดลำดับความสำคัญและเลือกเป้าหมายของคุณ. พูดคุยกับเพื่อนหรือคนในครอบครัวที่พร้อมสนับสนุนเกี่ยวกับแผนการของคุณ. ตั้งปณิธาน. เลิกนิสัยเสียของคุณ. หาคนที่จะช่วยสนับสนุนและเป็นกำลังใจให้กับคุณ. เชื่อมั่นในตัวเองและอย่าไปหลงเชื่อคนที่บอกว่าคุณไม่สามารถกลับมาประสบความสำเร็จได้.
https://www.wikihow.com/Make-a-Comeback-in-Life
Making a Comeback Plan